મહેસાણાનાં મોઢેરા રોડ પર આવેલી શિવશંકર સોસાયટીમાં પરિણીતાએ કરેલી આત્મહત્યા મામલે પિતાએ પરિણીતાનાં સાસરીયા પક્ષનાં ચાર સામે ફરીયાદ આપતાં બી ડીવીઝન પોલીસે દહેજ પ્રતિબંધક, માનસિક ત્રાસ અને આત્મહત્યા માટે મજબૂર કરવાની કલમ હેઠળ ગુનો નોંધીને તપાસ હાથ ધરી હતી. મહેસાણાની શિવશંકર સોસાયટીમાં રહેતાં સોનલબા કરણસિંહ વાઘેલા નામની પરિણીતાએ બુધવારે ગળેફાંસો ખાઈને આત્મહત્યા કરી હતી.જે તે સમયે સોનલબાનાં ભાઈએ બી ડીવીઝન પોલીસ સ્ટેશનને જાણ કરતાં પોલીસે જાણવાજોગ નોંધીને તપાસ હાથ ધરી હતી.